महाराष्ट्र के नासिक में 11 लोग डेढ़ करोड़ रुपये के साथ पकड़े गए । आरोपियों में राष्ट्रवादी कांग्रेस पार्टी का नेता भी शामिल है । हरियाणा के सिरसा में पुलिस ने देर रात गश्त के दौरान एक गाड़ी में से एक लाख रुपए नगदी और कुछ कागजात बरामद किए. इनमें 70 नोट 2000 हजार और बाकी नोट 100 और 500 के पुराने नोट थे । गाड़ी में सवार लोग पुलिस को देख फरार हो गए, लेकिन गाड़ी बरामद कर ली गई । उधर, बिहार और झारखंड के तकरीबन 2000 खातों की जांच आयकर विभाग कर रही है, जिनमें नोटबंदी के बाद एक करोड़ रुपए से ज्यादा का लेनदेन हुआ है । इसमें व्यवसायी, नौकरी, छोटे-बड़े संस्थान के अकाउंट शामिल हैं। मध्य प्रदेश के भोपाल में आयकर विभाग ने 400 ऐसे बैंक खाताधारकों को नोटिस दिया, जिनके खाते में 8 नवंबर के बाद एक करोड़ या उससे ज्यादा रकम जमा हुई।